Μαρμελάδα καρότο - κανέλα
Αν και λαχανικό, το καρότο είναι γλυκό και αρωματικό. Η μαρμελάδα του θα σας ενθουσιάσει.
400 γρ. καρότα, 170 ml νερό, 260 γρ. ζάχαρη, 1 ξυλάκι κανέλας και λίγη σε σκόνη , 3 κουτ. σούπας χυμός λεμονιού
Για να φτιάξουμε μαρμελάδα καρότο-κανέλα, καθαρίζουμε τα καρότα και τα τρίβουμε στον ψιλό τρίφτη. Στη συνέχεια, τα βράζουμε στο νερό για 20 λεπτά. Όταν εξατμιστεί το νερό, προσθέτουμε τη ζάχαρη, το ξυλάκι κανέλας και τη σκόνη, και έπειτα το χυμό. Βράζουμε για άλλα 10 - 15 λεπτά, ανακατεύοντας και ξαφρίζοντας. Δοκιμάζουμε σε ένα πιατάκι να δούμε αν έχει δέσει και έπειτα αποσύρουμε από τη φωτιά. Βάζουμε τη μαρμελάδα καρότο – κανέλα σε ένα αποστειρωμένο βάζο και το αναποδογυρίζουμε μέχρι να κρυώσει.
Ζάχαρη,Καρότα,Λεμόνι,Vegan,Νηστίσιμα,Χορτοφαγικά,Χωρίς γαλακτοκομικά,Χωρίς γλουτένη